《洪武六年五月初一日早朝奉天殿西域国师来朝盖前代所未有也目击盛事因赋》
元代·贝琼

中天宫阙绚琉璃，五丈高悬日月旗。天子万年当玉座，国师五日拜丹墀。

御炉不断龙涎喷，宫扇初交雉尾移。江海小臣陪百辟，白头今日睹朝仪。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。